# data[].attributes.headline
Prispevek učenk Srednje vzgojiteljske šole, gimnazije in umetniške gimnazije Ljubljana

# data[].attributes.subject
Prispevek učenk Srednje vzgojiteljske šole, gimnazije in umetniške gimnazije Ljubljana

# data[].attributes.attachment_link.title
Infodrom: Pisanje na papir ali na računalnik?

# data[].attributes.body
17. – 21. januar 2022

Pisanje z roko je več kot uporaba pisala, je pomembna spretnost. To je izvirna človekova spretnost, saj nihče na svetu ne piše tako kot vi. Spretnosti razvijamo z vajo. Znano je, da možgani bolj kompleksno delujejo pri pisanju z roko kot pri pisanju z računalnikom. Informacija, ki jo napišemo z roko, se v spominu zadrži dlje časa. Učenci, ki pišejo z roko, pišejo spise hitreje, imajo večjo vztrajnost, več idej in dolgotrajnejšo pozornost.

Namen Tedna pisanja z roko je ozavestiti mlajše in starejše o pomenu pisanja z roko, ga spodbuditi, vzpostaviti družbeno pozitiven odnos do pisanja z roko, poudariti pomen razvoja individualnosti, vplivati na razvoj fine motorike pri mlajših in starejših ter izraziti spoštovanje in naklonjenost, saj je pisanje z roko bolj osebno.

Če bomo pisali z roko, bomo ohranili to fino motorično spretnost, ki je pomembna za mlajše in starejše generacije. Sami se bomo odločali, kdaj bomo pisali s pomočjo računalniške tipkovnice in kdaj z roko. Dobro je ohraniti možnost izbire.

Osrednja tema Tedna pisanja z roko 2022 je  Pišem z roko, ker … Osredotočeni smo na prednosti pisanja z roko. Tema je široka in dopušča veliko možnosti za izbiro (več si zapomnimo, ustvarimo več idej, imamo dolgotrajnejšo pozornost, možgani celoviteje delujejo, izražamo spoštovanje in naklonjenost, izboljšujemo fine motorične spretnosti …).

Vsako leto izbere Društvo  tri osebnosti, ki podpirajo ohranjanje pisanja z roko.

Letošnji ambasadorji so: pisatelj Tadej Golob, olimpijska zmagovalka Janja Garnbret in igralka Mojca Fatur.